શેરબજારના જાણકારોના જણાવ્યા પ્રમાણે પાછલાં કેટલાંક સેશનમાં સ્થાનિક ફંડની જોરદાર લેવાલી વચ્ચે બજારમાં ઉછાળો નોંધાયો હતો. નિફ્ટીએ ૯,૫૦૦ની સપાટી ક્રોસ કરી દીધી હતી, પરંતુ વૈશ્વિક બજારમાં જોવા મળેલા ઘટાડા વચ્ચે સ્થાનિક શેરબજાર પણ તૂટ્યું હતું. નિફ્ટી ૯,૫૦૦થી ૯,૩૭૦ની રેન્જની મૂવમેન્ટમાં જોવાઇ શકે છે, જેમાં જે તરફનું બ્રેક આઉટ આવે તે તરફની શેરબજારમાં મૂવમેન્ટ જોવાઇ શકે છે. સેન્ટિમેન્ટ જોતાં મે એક્સપાયરી પૂર્વે બજારમાં કરેક્શન આવવાની શક્યતા છે, પરંતુ નિફ્ટી ૯,૩૭૦ મહત્ત્વનું સપોર્ટ લેવલ ગણાવી શકાય. આ સપાટી તોડી નીચે આવે તો બજારમાં વધુ ઘટાડો જોવાઇ શકે છે, પરંતુ શક્યતા ખૂબ જ ઓછી છે. આગામી સપ્તાહે અગ્રણી કંપનીનાં પરિણામ પણ આવનાર છે ત્યારે તેની અસર શેરબજાર ઉપર જોવાશે.